
EIN TRISTANFRAGMENT 

Das Ms. Germ. fol. 923 (Sammelmappe) der Königl. Bibliothek, 
Berlin, nach einer sorgfältigen Abschrift A. Reifferscheids vom 
Jahre 1878 hier zum ersten Mal mitgeteilt, enthält auf einem Perga- 
mentdoppelblatt in Quart aus etwa der Mitte des dreizehnten 
Jahrhunderts, zweispaltig beschrieben, die Spalte zu 41 Zeilen, die 
Verse 10614-10776 und 11433-11596 von Gottfrieds Tristan. Für 
eine genauere Beschreibung verweise ich auf Scheel, Die Berliner Sam- 
melmappe deutscher Fragmente. Festschrift für Weinhold, Leipzig, 1896, 
S. 35, Nr. 4, sowie auf Marold, S. liii seiner Ausgabe, wo das Fragment 
mit m bezeichnet wird. Obgleich das Bruchstück schon lange 
bekannt und für die Kritik verwertet worden ist, lohnt es sich wohl 
der Vollständigkeit halber dasselbe den Fachgenossen allgemein 
zugänglich zu machen. 

Der Dialekt ist alemannisch und der Text stellt sich nahe zu 
dem der Fragmente / und t, worüber ist jetzt zu vergleichen Ranke, 
Zeitschr. f. d. A., LV, 157 ff. Im folgenden halte ich mich eng 
an der Überlieferung, nur werden Abkürzungen durch Kursivdruck 
aufgelöst. Für daz steht in der Handschrift gewöhnlich de. Neue 
Abschnitte werden durch Ausrücken der Zeile bezeichnet; einmal, 
bei Vers 10695, steht eine grosse rote Initiale (H), welche den Raum 
von fünf Zeilen einnimmt. Mit a und b werden Vorder- und Rück- 
seite des Blattes bezeichnet. 

Blatt la, Spalte 1 

Marold 10614 die man ze beiden namen sol haben. 
15 daz ez allez ein was. 

wan swederhalben ich hin las. 

so ne was ie ni me dar an. 

wan tantros oder tnstan. 

vnd ie an einem beide. 
20 Nv mvter nv seeide. 

disen namen tantris. 

in einen tan vnd in einen tris. 

vnrf sprechet daz tris für daz tan. 

so sprichestv tristan. 

34 John L. Campion 

25 sprich da? tan vur daz tris. 

so sprichestv tantris. 

Div mvter segenete sich. 

got sprach si der gesegene mich. 

von wannen kom dir ie der sin. 
30 nu si dri von im vnder in. 

geredeten menger hande. 

div kunegin div sande. 

Nach dem kunege. 

der kom dar. 

sehet herre sprechent si nemet war. 
35 ir sulent vns einer bete gewern. 

daz wir dri ernesliche gern. 

tvt irz ez kumet vns allen wol. 

ich volge swez ich volgen sol. 

Swaz ir wellet dast getan. 
40 habet ir danne an mich Verlan. 

sprach abr div kunegin. 

ia. swaz ir wellet daz sol sin. 

Gnade herre daz ist genvc. 

herre der minen brüder slvc. 
45 tristan den han ich hinne. 

dem sult ir iuwer minne. 

vnd iuwer hulde lazen han. 

sin gewerp der ist also getan. 

daz div svne vvge hat. 
50 Der kunec sprach triwen disen rat. 

den laz ich baltliche an dich. 

er gat dich mere an danne mich. 

morolt din brüder waz dir. 

Blatt la, Spalte 2 

naher gesippe danne mir. 
55 hastuz vmbe in varn Verlan. 

wiltu so han ich ez getan. 

Sus seite si dem kunege do. 

tristandes mere rehte also. 

als er ir selbe sagete. 
60 diz mere daz behagete. 

dem kunege wol vnd sprach ir zv. 

nv sich daz ers mit triwen tv. 

Div kunegin do sande. 

brangenen nach tristande. 

Ein Tristanfbagment 35 

65 vnd als tristan in gie. 

dem kunege er sich ze fvzen lie. 

gnade herre kunec sprach er. 

stat vf herre tn'stan gat her. 

sprach gurnun vnd küsset mich. 
70 vngerne verkiuse ich. 

idoch verkiuse ich den zorn. 

sit in die vrowen hant verkorn. 

Herre sprach abr tristan. 

an dirre svne da ist an. 
75 min herre vnd beide siniv lant. 

ia sprach her gurnun zehant. 

nv disiu svne zende kam. 

div kunegin tristanden nam. 

vnd sazten zv der tohter nider. 
80 vnd bat in ovch daz mere wider. 

ir herren al von erest sagen. 

wie ez sich hete dar getragen. 

an allen disen Sachen. 

beide vmbe den trachen. 
85 vnd vmbe dez kuneges markes ger. 

daz seiter abr von ende her. 

Der kunec sprach abr herre tristan. 

nv wie bewar ich mich her an. 

daz ich der rede gewis si. 
90 vil wol herre ich han hie bi. 

mines herren fursten alle. 

swaz gewisheit iv gevalle. 

die saget ir mir div ist getan. 

die wile vnd ich ir einen han. 

Blatt 16, Spalte 1 
95 Hie mite seiet der kunec dan. 
die vrowen vnde tristan. 
die beliben abr eine da. 
tristan nam paranisen sa. 
geselle sprach er get hin abe. 
700 da stet ein kiel in der habe, 
da ga geswazliche hin. 
vnd vrage welcher vnder in. 
Curuenal si genant, 
dem selben rvne zehant 
05 daz er ze sime herren ge. 

vnd sage ovch nieman niht me. 

36 John L. Campion 

vnd bringe in lise als hovesch du sis. 

nv herre daz tet paranys. 

er brahte in also lise dar. 
10 daz sin nieman wart gewar. 

Nv si in zer kemenaten. 

für die vrowen traten. 

im neic div kuneginne. 

vnd nieman me dar inne. 
15 sine namen sin durch daz niht war. 

erne kam niht als ein riter dar. 

Nv curvenal tristanden. 

den vrowen vnder handen. 

vroliche vnd gesvnden sach. 
20 in franzoyser wis er sprach. 

Ay bea duz syre. 

durch gotes willen waz tvt ire. 

daz ir sus wunnecliche. 

in disem himelriche. 
25 sus lusent verborgen. 

vnd lat vns in den sorgen. 

wir wanden alle sin verlorn. 

biz iezo hetich wol gesworn. 

da? ir lebende iht weret. 
30 wie habet ir vns besweret. 

Iwer kiel vnd iuwer livte. 

die gesworen wol noch hivte. 

vnd habent ez da vur ir sit tot. 

vnd sint mit micheler not. 
35 her vnze an dise naht beliben. 

Blatt 1&, Spalte 2 

vnd heten daz in ein getriben. 

si woltent hinaht hinnen sin. 

Nein sprach div gvte kunegin. 

er lebet gesunder vnde vro. 
40 vnd tn'stan der begunde do. 

britvnsce sprechen wider in. 

curuenal sprach er ga balde hin. 

vnd sage hin nider min dinc sta wol. 

vnd ich ez allez enden sol. 
45 da nach wir vs sin gesant. 

hie mite so seiter im zehant. 

sine linge al von gründe. 

Ein Tristanfragment 37 

so er ebeneste künde. 

Nv er im hete geseit. 
50 sin gelucke vnd sin arbeit. 

nv sprach er balde ga hin nider. 

sage minen lantherren wider. 

vnd ouch den ritteren dar zft. 

daz ir iegesliche vrv. 
55 mit sinem dinge sin bereit. 

wol gestrichen vnd gecleit. 

mit der aller besten wat. 

die ir iegeslicher hat. 

vnd nemen mines boten war. 
60 swenne ich in den sende dar. 

so riten her ze houe ze mir. 

Ouch send ich morgen frü ze dir. 

so sende mir den deinen scrin. 

da miniv cleinote inne sin. 
65 vnd miniv cleder da mite. 

die von dem aller besten snite. 

dich selbe clede ouch als wol. 

als ein houesc riter sol. 

Curvenal neic vnd kerte dan. 
70 brangene sprach wer ist der man. 

in dunket werliche. 

hier inne si ein himelriche. 

weder ist er riter oder kneht. 

frowe swa vur ir geseht. 
75 er ist ein riter vnde man. 

dane habet dekeinen zwiuel an. 

Blatt 2a, Spalte 1 

11433 die wil vnd sich ouch tristan. 

mit sinen lantgesellen dan. 
35 bereite vnd berihte. 

die wile so betihte. 

ysot div wise kunegin. 

in ein glazevezzelin. 

einen tranc von minnen. 
40 mit also deinen sinnen. 

vf geleit vnd vorbedaht. 

in solchem liste vurbraht. 

mit swem sin ieman getranc. 

den müzer ane sinen danc. 

38 John L. Campion 

45 vor allen dingen meinen. 

vnd er da wider in einen. 

in was ein tot vnd ein leben. 

ein truren ein vrode samet gegeben. 

Den tranc den nam div wize. 
50 si sprach brangenen lize. 

brangene sprach si niftel min. 

la dir die rede niht swere sin. 

dv solt mit miner tohter hin. 

da nach so stelle dinen sin. 
55 da« ich dir sage da« vernim. 

diz glaz mit dizem tränke nim. 

daz habe in diner hvte. 

hvtes vor allem gvte. 

sich da« ez vf der erde. 
60 iemen innen werde. 

Bewar mit allem vlize. 

daz ez ieman enbizze. 

vlize dich wol starke. 

swenne ysot vnde marke. 
65 inein der minnen comen sin. 

so scenke in disen tranc vur win. 

vnd laz in trinken vz in ein. 

bewar da« da« sin mit in zwein. 

iemen enbize da« ist sin. 
70 noch selbe trinkes niht mit in. 

der tranc der ist von minnen. 

da« habe in dinen sinnen. 

Ich beuilhe dir ysote. 

Blatt 2a, Spalte 2 

vil tvre vnd vil genote. 
75 an ir so lit min leben. 

ich vnde si sin dir ergeben. 

vf alle dine seleckeit. 

hie mite si dir genvc geseit. 

Trvt vrowe sprach brangene do. 
80 ist iwer beider wille also. 

so sol ich gerne mit ir varn. 

ir ere vnd al ir dinc bewarn. 

so ich iemer beste kan. 

vrlop nam do tristan. 
85 vnd al sin liut hie vnde dort. 

si sciedent ze weisefort. 

Ein Teistanfragment 

mit michelen vrouden abe. 

nv volget im vz in die habe. 

durch ysote minne. 
90 kunee vnde kuneginne. 

vnd al ir massenie. 

sin vnverwande amie. 

sin vnerkantiv herze not. 

div liehte wunnecliehe ysot. 
95 div waz im ze allen ziten. 

weinende an der siten. 

ir vater ir mvter beide. 

vertriben mit mengem leide. 

die selben kurzen stunde. 
500 menic ouge da begunde. 

riezen vnde werden rot. 

ysot waz menges herzen not. 

si bar vil menigem herzen. 

togenliehen smerzen. 
05 div weneten genote. 

ir ougen wvnne ysote. 

Da waz gemeineiv weine. 

da weineten gemeine. 

vil herzen vnd vil ovgen. 
10 offenliche vnd togen. 

vnd abr ysot vnd abr ysot. 

div svnne vnd ir morgenrot. 

vnd ouch da« vol meine. 

div scone brangeine. 

Blatt 26, Spalte 1 

15 do si sich müzen sceiden. 

div eine von den beiden. 

do sach man iamer vnde leit. 

div getrvliche Sicherheit. 

seiet sich mit mengem leide. 
20 ysot custe si beide. 

dicke vnd ze mengem male. 

Nv die von kurnewale. 

vnde ouch von yrlandere. 

der vrowen volgere. 
25 alle ze seiffe waren komen. 

vnd heten vrlop genomen. 

tristan der gie ze hingest in. 

40 John. L. Campion 

div liehte ivnge kunegin. 

div blome von yrlant. 
30 ysot div gienc im an der hant. 

trurec vnde sere vnvro. 

si zwei si nigen dem lande do. 

vnd baten den gotes segen. 

der Hute vnd dez landes pflegen. 
35 si stiezen an vnd füren dan. 

mit hoher stimme hübens an. 

vnd sunges eines vnde zwir. 

in gotes namen varen wir. 

vnd strichen alles hinewart. 
40 Nv waz den vrowen zvzir vart. 

mit tristandes rate. 

ein kiel kemenate. 

nach heimlicher sache. 

gar gegeben zvzir gemache. 
45 da waz div kuneginne. 

mit ir ivncvrowen inne. 

vnd vil luzel kein man. 

wan vnderwilen tristan. 

der gie wilent dar in. 
50 vnd tröste die kunegin. 

da si weinende saz. 

div weininde clagete daz. 

daz si als von ir lande. 

da si die hüte erkande. 
55 vnd von ir vriunden allen seiet. 

Blatt 26, Spalte 2 

vnd vvr mit der vnkunden diet. 

sine wiste war oder wie. 

so tröste si tristan ie. 

so er süzeste künde. 
60 ze iegelicher stunde. 

als er züzir truren quam. 

zewiscen sin arme er si nam. 

vil süze vnde lise. 

vnd niwan in der wise. 
65 als ein man sine vrowen sol. 

der getriwe der versach sich wol. 

daz er der sconen were. 

ein senfte züzir swere. 

vnd als ez ergie. 

Ein Tristanfragment 41 

70 daz er sin arme an si verlie. 

so gedahte ie diu scone ysot. 

an ir ovheimes tot. 

vnd sprach ie danne wider in. 

lat stan meister habet iv hin. 
75 tvt iwer arme hin dan. 

ir sit ein harte mvlich man. 

war vmbe rvret ir mich. 

ey scone missetvn ich. 

ia ir wan ich bin iv gehaz. 
80 seligiv sprach er vmbe waz. 

ir slvget minen ovhein. 

da« ist doch versvnet. des allein. 

ir sit mir doch vmmere. 

wan ich were ane swere. 
85 vnd ane sorge enweret ir. 

ir alterseine habt mir. 

disen kumber allen vf geleit. 

mit parate vnd mit kundekeit. 

waz iuch mir ze scaden gesant. 
90 von curnewale in yrlant. 

die mich von kinde habent erzogen. 

den habent ir mich nv an ertrogen. 

vnd füret mich ine weiz wa hin. 

ine weiz wie ich verkoufet bin. 
95 vnd weiz ovch waz min werden sol. 

Nein scone ysot gehabet iuch wol. 

John L. Campion 
University op North Carolina 

